
1. 
FORMÅL OG OMFANG

Formålet med retningslinjene er å verne arbeidstakarane mot smitte, allergi og anna helsefare som kan oppstå ved arbeid med biologisk materiale. Retningslinjene skal og hindre spreiing av smitte, antibiotika og DNA frå genmodifiserte organismar, til miljøet.

Retningslinjene gjeld for alt forskings- og utviklingsarbeid, samt undervisning, som inneber arbeid med biologisk materiale, ved Universitetet i Tromsø. Dette inkluderer og felt- og toktarbeid.

2. 
ANSVAR

Institutt-/ avdelingsleiar (HMS-ansvarleg i følgje HMS-handboka) har ansvar for:

· at færrast mogleg tilsette blir eksponert for biologiske faktorar

· at dei tilsette får nødvendig opplæring (kap. 5.2)

· autorisering av arbeidstakarane der det er aktuelt (kap. 4.2)

· at det blir vurdert om arbeidstakarar skal ha helseundersøking (kap. 5.3)

· at det finst rutiner for farleg arbeid som blir utført på avdelinga

· at det finst tilgjengeleg verneutstyr

· at biologiske faktorar eller genmodifiserte mikroorganismar som ikkje er klassifisert i forskrift, blir vurdert og klassifisert (kap. 4.1 og 10.1)

· at det blir gjeve tilbod om vaksinasjon til dei som det er aktuelt for (kap. 5.3)

· å rapportere/godkjenne prosjekt og laboratorium kor det blir brukt genmodifiserte organismar (kap. 10.2)

· å melde alle prosjekt som omfattar arbeid med biologiske faktorar i risikogruppe 3 eller 4 (kap. 4.3)

· at det blir ført register over alle tilsette som arbeider med biologiske faktorar i risikogruppe 3 eller 4 (kap. 4.2)

· at uhell og nestenulykker blir meldt straks (kap. 7, ”skademelding”)

Den som utfører arbeidet, er sjølv ansvarleg for å:

· følgje rutinane som ligg føre

· bruke tilgjengeleg verneutstyr 

· nytte seg av evt. tilbod om vaksinasjon

3. 
DEFINISJONAR

Biologisk materiale: Mikroorganisme, plante, eller dyr som er i stand til å formere seg eller til å overføre genetisk materiale.

Biologisk faktor:
Mikroorganisme, cellekultur eller endoparasitt som kan framkalle infeksjon, allergi, eller giftverknad hos menneske som i sitt arbeid kjem i kontakt med slike.

Cellekultur:
Resultat av in vitro dyrking av celler frå fleircella organismar.

Celleteknologi:
Teknikk for framstilling av levande celler med nye kombinasjonar av genetisk materiale ved fusjon av to eller fleire celler.

Endoparasitt:
Parasitt som lever i kroppen

Genmodifisert organisme: Mikroorganisme, plante, eller dyr kor den genetiske samansettinga er endra ved bruk av gen- eller celleteknologi.

Genteknologi:
Teknikk som inneber at arvestoffet blir isolert, karakterisert, modifisert og sett inn i levande celle eller virus.

Inneslutting:
Barrierar som blir brukt for unngå utilsikta kontakt med menneske eller miljø.

Mikroorganisme: Mikrobiologisk eining som er i stand til å formere seg eller til å overføre genetisk materiale. Eincella plante- eller dyreceller (inkl. humane) i kultur er og definert som mikroorganismar.

4 Klassifisering og melding

(Ref.  § 22 i forskriften, se vedlegg 3)
For klassifisering av genmodifiserte mikroorganismar, sjå kap. 10.1. For godkjenning av laboratorium for inneslutta bruk av genmodifiserte organismar, sjå kap. 10.2.1. For rapportering og godkjenning av bruk av genmodifiserte organismar, sjå kap. 10.2.2

4.1
Klassifisering av biologiske faktorar 
Risikogruppe 1

· sannsynlegvis ikkje sjukdom hos menneske.

Risikogruppe 2


· kan gje sjukdom hos menneske og vere til fare for arbeidstakarane

· usannsynleg at det vil spreie seg til samfunnet 

· vanlegvis effektive førebyggjande tiltak eller behandling

Risikogruppe 3

· kan gje alvorleg sjukdom hos menneske og utgjere ein alvorleg fare for arbeidstakarane

· risiko for spreiing til samfunnet 

· vanlegvis effektive førebyggjande tiltak eller behandling

Risikogruppe 4 

· gjev alvorleg sjukdom hos menneske og utgjer ein alvorleg fare for arbeidstakarane

· stor risiko for spreiing til samfunnet 

· vanlegvis ingen effektive førebyggjande tiltak eller behandling

Liste over biologiske faktorar i ulike faregrupper er gjeve i vedlegg til ”Forskrift om vern av arbeidstakerne mot farer ved arbeid med biologiske faktorer”. Dersom den biologiske faktoren ikkje står i denne lista, skal brukarane sjølv vurdere faregruppe. Dette skal dokumenterast.

4.2
Klassifisering og krav til laboratorium

Laboratorieklasse 1 (innesluttingsnivå 1)

· Arbeid med biologiske faktorar i risikogruppe 1 (kap. 4.1)

· Arbeid med genmodifiserte mikroorganismar i risikoklasse I (kap. 10.1)

· Krav til laboratoriet

· vanleg utstyrt biologisk forskingslab

Laboratorieklasse 2 (innesluttingsnivå 2)

· Arbeid med biologiske faktorar i risikogruppe 2 (kap. 4.1)

· Arbeid med mikroorganismar i risikoklasse II-2 (kap. 10.1)

· Krav til laboratoriet utover krava til laboratorieklasse 1

· varselskilt for biologisk fare (anbefalt)

· tilgjenge bare for autoriserte personar

· levedyktige mikroorganismar skal innesluttast i eit system som fysisk skil arbeidsoperasjonen frå miljøet

· desinfeksjonsprosedyrar skal vere spesifisert

· arbeidsbenkane skal vere tette og lette å halde reine

· overflater skal tåle syrer, alkaliske stoff, løysemiddel og desinfeksjonsmiddel (anbefalt)

· biologiske faktorar skal oppbevarast på ein sikker stad

· observasjonsvindauge som gjer det mogleg å sjå kven som er i rommet (anbefalt)

Laboratorieklasse 3 (innesluttingsnivå 3)

· Arbeid med biologiske faktorar i risikogruppe 3 (kap. 4.1)

· Arbeid med mikroorganismar i risikoklasse II-3 (kap. 10.1)

· Krav til laboratoriet utover krava til laboratorieklasse 2

· varselskilt for biologisk fare

· arbeidslokalet skal vere skilt frå alle andre aktivitetar (anbefalt)

· absolutte filter (HEPA-filter) i alle ventilasjonskanalar (utluft)

· avstengingsmekanismar som gjer desinfeksjon mogleg (anbefalt)

· undertrykk i høve til omgivnadene (anbefalt)

· personar skal dusje før dei forlet den kontrollerte sonen (anbefalt)

· golvet skal vere tett og lett å halde reint

· overflater skal tåle syrer, alkaliske stoff, løysemiddel og desinfeksjonsmiddel

· kvart enkelt laboratorium skal ha eige utstyr (anbefalt)

· skal ha autoklav (dersom smitte gjennom luft)

Laboratorieklasse 4 (innesluttingsnivå 4)

· Arbeid med biologiske faktorar i risikogruppe 4 (kap. 4.1)

· Arbeid med mikroorganismar i risikoklasse II-4 (kap. 10.1)

· Krav til laboratoriet utover krava til laboratorieklasse 3

· arbeidslokalet skal vere skilt frå alle andre aktivitetar 

· skal ha slusesystem 

· absolutte filter (HEPA-filter) i alle ventilasjonskanalar (inn- og utluft)

· avstengingsmekanismar som gjer desinfeksjon mogleg

· undertrykk i høve til omgivnadene

· personar skal dusje før dei forlet den kontrollerte sonen

· vegger og tak skal vere tette og lette å halde reint

· observasjonsvindauge som gjer det mogleg å sjå kven som er i rommet

· kvart enkelt laboratorium skal ha eige utstyr 

· skal ha autoklav

4.3
Melding om arbeid

Alt arbeid med biologiske faktorar i risikogruppe 3 og 4 skal meldast til Universitetsdirektøren.  Meldinga skal innehalde:

· namn og fagleg kvalifikasjon til institutt- eller avdelingsleiar (HMS-ansvarleg)

· resultat av risikovurdering (kap. 5.1)

· arten av den biologiske faktor

· planlagte verne- og tryggleikstiltak

Universitetsdirektøren melder vidare til Arbeidstilsynet dersom forskrifta krev dette.

5.
Forebyggjande tiltak

5.1
HMS-informasjon og risikovurdering

Alle biologiske faktorar i risikogruppe 2, 3 og 4 (kap. 4.1) skal vere registrert med HMS-informasjon i stoffkartoteket. Denne HMS-informasjonen skal liggje til grunn for risikovurdering av aktivitetar kor biologiske faktorar blir brukt. Risikovurderinga skal ende opp i skriftleg handlingsplan med prosedyrar for  minimalisering/eliminering av risikofaktorane.

5.2
Opplæring 

Alle som arbeider med biologiske faktorar, skal ha opplæring i arbeid med biologisk materiale. Før arbeidet startar, skal dei ha fått lokal opplæring i regelverk og arbeidsrutinar. Innan eit år etter at arbeidet har starta, skal dei ha kompetanse som svarer til sentral opplæring i ”Biologisk materiale” (del av HMS-opplæringa for nytilsette, gjesteforskarar og hovudfagstudentar ved Universitetet i Tromsø).

Alle som er prosjektleiar i prosjekt kor biologiske faktorar blir brukt, skal ha kompetanse som svarer til sentral opplæring i ”Biologisk materiale” ved Universitetet i Tromsø.

Der er viktig å søkje kunnskap om eigenskapane til biologiske faktorar, smitte, symptom på smitte, vaksinasjon og behandlingsmåtar.

5.3
Helseundersøking

Dersom risikovurdering (kap. 5.1) viser at arbeidstakar kan bli eksponert for biologiske faktorar på ein slik måte at det er nødvendig med meir enn vanlege hygieniske vernetiltak, skal denne ha eigna helseundersøking.

5.4
Vaksinasjon

I tillegg til informasjon om smitteførebygging, skal tilsette som i sitt arbeide kan bli utsett for smitte, få informasjon og tilbod om vaksinasjon. Dette skal dokumenterast.

Hepatitt B-vaksine er aktuell for dei som arbeider med humant blod eller blodprodukt (vedlegg 1).

Tetanus- (stivkrampe-) vaksine er aktuell for dei som rutinemessig arbeider med dyr, og som kan bli bitt av dyr (vedlegg 2).

Rabiesvaksine er aktuell for dei som utfører feltarbeid på Svalbard, og som der kan bli bitt av dyr.

Mikrobiologisk lab. Tilsette som arbeider med patogene mikroorganismar, skal ha informasjon og tilbod om vaksinasjon, og om anna smitteførebygging, etter gjeldande tilrådingar.
5.5
Arbeidsrutinar på lab

5.5.1
Generelle rutinar

· Hald orden og reint. Bruk bare materiale som er nødvendig for arbeidet.

·       Bruk underlagspapir (”bench coat”).

· Bruk verneutstyr (kap. 5.5.2).

· Vask hendene etter arbeid og når du forlet laboratoriet (kap. 5.5.3).

· Eting og drikking forbode.

· Munnpipettering forbode.

Arbeid med biologiske faktorar

· Arbeid med biologiske faktorar på lagast mogleg nivå (risikogruppe og mengd)

· Bruk verneutstyr (laboratoriefrakk, hanskar etc.) som ikkje blir brukt utanfor   laboratoriet.

· Bruk mest mogleg eingongsutstyr. Fleirgongsutstyr skal desinfiserast.

· Dekontaminer arbeidsoverflater før og etter bruk (minst ein gong pr. dag).

· Minimaliser aerosoldanning  (spreiing av biologiske faktorar).

5.5.2
Bruk av verneutstyr
Hanskar
Hanskar skal brukast ved direkte kontakt med:

· biologiske faktorar

· utstyr som har vore i kontakt med biologiske faktorar 

· dyr som kan framkalle allergi

Bruk av eingongshanskar er ingen fullstendig barriere mot smittestoff, men vil avgrense søl og avgrense kontakt mellom hud og smittestoff. Latexhanskar er mindre gjennomtrengjelege for bakteriar enn vinylhanskar. Ein bør derfor bruke latexhanskar der kor smittefaren er stor eller arbeidssituasjonen langvarig.

Nitrilhanskar er tettare enn både lateks- og vinylhanskar samtidig som dei gjev same kjensle til materialet som blir handtert. Dei er derfor aktuelle ved handtering av særs farleg materiale i vassløysningar (f.eks. etidiumbromid).

Laboratoriefrakk
Laboratoriefrakk er ingen fullstendig barriere mot smittestoff, men vil avgrense søl og avgrense kontakt mellom hud og smittestoff. Arbeidsklede er dessutan lettare å gjere reint, og det går gjennom standard vaskeprosedyre. Bruk derfor arbeidsklede og skift ofte.

Briller

Vernebriller eller ansiktsmaske vernar mot sprut mot augene, og skal brukast dersom det er fare for sprut av biologiske faktorar. Eigne briller kan også verne mot sprut, men er ikkje eit fullgodt vern.

5.5.3
Handhygiene

Handhygiene kan vere:



· handvask med såpe og vatn

· handdesinfeksjon med 70% etanol 

Handhygiene skal alltid utførast etter/mellom situasjonar med kontakt med smittefarleg materiale.

Handvask
Handvask vil vere godt nok i dei fleste tilfella og skal utførast

· når hendene er synleg forureina

· etter hanskebruk (for på fjerne hanskepudder og mikroorganismar)

Merk følgjande ved handvask:

· Unngå ringer og lange negler (evt. også armband/klokke).

· Skyl hendene under rennande vatn.

· Vask hendene grundig i min. 10 sek. (ver nøye med tommel, fingertuppar  og mellom fingrane).

· Skyl av såpa.

· Tørk hendene godt med eingongs papirhandkle.

· Steng krane med det brukte papirhandkledet.

Handdesinfeksjon
· Bruk store nok mengder etanol til å desinfisere alle handflatene.

· Gni midlet inn i huden til han er tørr (min. 30 sek.).

Hudpleie
· Viktig for å unngå at huden blir tørr og sprekk (er då vanskelegare å halde rein).

· Bruk hudpleiemiddel dagleg.

· Legg plaster eller bandasje på rifter eller sår dersom du arbeider med smittefarleg materiale.

5.5.4
Handtering av kanylar

Sprøyter/kanylar skal bare brukast for injeksjon/aspirasjon på/frå pasientar/forsøksdyr og på diafragmautstyrte flasker. Dei skal aldri brukast som substitutt for automatisk pipetteringsutstyr.

Metodar for å unngå stikkskader ved tilbakeføring av kanyle i vernehylse:

· Kast kanylen i gul boks med spor i lokket

· Kast sprøyte og kanyle i spesialboks for kvasse gjenstandar utan å setje hylsa på plass.

· ”Fisk” hylsa opp frå bordet med kanylen utan å røre ho med fingrane.

· Blodprøvetaking med vakuumglas: bruk spesialhaldar til å setje på vernehylsa når denne skal setjast tilbake på kanylen etter bruk.

5.5.5
Desinfeksjon

For desinfeksjon av bakteriar, virus og humant blod har vi følgjande metodar (dersom metoden kan brukast til øydelegging av DNA/RNA, er dette gjeve):

Kjemisk desinfeksjon

· 70% etanol (desinfeksjon av hud og av utstyr)

· Huddesinfeksjonsmiddel (f.eks. ”klorhexidin”, ”pyricept”) (desinfeksjon av hud og sår)

· Hypokloritt (f.eks. ”klorin”) (desinfeksjon av utstyr)

· Detergent (f.eks. ”vircon”, ”desidos”) (desinfeksjon av utstyr) 

Autoklavering

Damptrykk (121°C, 20 min.) øydelegg alle mikroorganismar samt DNA/RNA.

Tørrsterilisering

Baking i varmeskap (190°, 6 timar) øydelegg alle mikroorganismar

UV-lys

UV-lys blir brukt til desinfisering av f.eks. arbeidsbenkar samt til øydelegging av DNA/RNA. UV-lys må ikkje stå på under arbeidet.

· 10 min bestråling med UV-lys på ei flate er normalt nok til å drepe alle mikroorganismane på flata.

· avgrens bruken av UV-lys til eit minimum

· dersom UV-lyset har stått på over natt bør det vere avslått ca. ein halv time før rommet blir teke i bruk (for å lufte ut ozon).

· UV-lys reagerer med luft og dannar ozon, og det bryt ned plast og bonevoks slik at det blir danna mindre mengder av til dels helseskadelege gassar. 

6.
Avfallshandtering
6.1
Biologiske faktorar

Alt avfall av biologiske faktorar, og avfall som har vore i kontakt med biologiske faktorar, skal merkast som ”Smittefarleg avfall” (gul etikett, gruppe 2 i ”Retningslinjer for avhending av spesialavfall ved UiTø”):

· Avfallet skal 

· brennast 

· autoklaverast eller

· desinfiserast på andre måtar (kap.5.5.5)

· Bruk lekkasjesikre behaldarar for avfall til brenning/autoklavering.

· Desinfisert avfall skal handterast som ikkje smittefarleg:

· avfall som inneheld andre grupper spesialavfall i ”Retningslinjer for avhending av spesialavfall ved UiTø”, skal handterast som dette 

· løyseleg avfall kan skyllast godt ut gjennom avløp

· monalege mengder biologisk materiale, sjå neste avsnitt

· avfall kontaminert med biologisk materiale kan gå som vanleg avfall

6.2
Antibiotika

Avfall som inneheld antibiotika skal merkast som ”Anna avfall” (blå etikett, gruppe 14 i ”Retningslinjer for avhending av spesialavfall ved UiTø”) og brennast (kan evt. brennast saman med biologiske faktorar, kap. 6.1).

Antibiotika kan deaktiverast ved oppvarming, og autoklavering vil i dei aller fleste tilfelle (kanskje alle) vere akseptabelt. Avfall med antibiotika skal enten brennast eller autoklaverast (f.eks. saman med biologiske faktorar).

6.3
Biologisk materiale

Avfall av anna biologisk materiale skal merkast som ”Anna avfall” (blå etikett, gruppe 14 i ”Retningslinjer for avhending av spesialavfall ved UiTø”). 

· Avfallet skal handterast som risikoavfall

· Avfallet skal 

· brennast 

· skyllast godt ut gjennom avløp (vassløyseleg) eller

· deponerast på fylling

Skarpe gjenstandar (skjærande/stikkande) skal umiddelbart etter bruk leggjast i spesialboks av fast gul plast med fast lokk. Dersom det er tilsølt med biologiske faktorar, skal det handterast som ”Smittefarleg avfall” (gul etikett, gruppe 2 i ”Retningslinjer for avhending av spesialavfall ved UiTø”). Dersom det ikkje er tilsølt med anna spesialavfall, skal det handterast som ”Skarpe/spisse gjenstander” (kvit etikett, gruppe 13 i ”Retningslinjer for avhending av spesialavfall ved UiTø”).

7.
Tiltak ved uhell

Ved fare for human blodsmitte, sjå også kap. 8.1.

Søl av biologiske faktorar

Desinfiser området, utstyret og eventuelle personar fortast mogleg ved søl av biologiske faktorar. Dersom det ikkje kan desinfiserast omgåande, skal du

· merke av området som kan vere tilsølt

· evt. sperre området for å unngå smitte/kontaminering av personar

· evt. tilkalle hjelp 

· starte desinfeksjon 

· registrere den biologiske faktoren

· melde frå til overordna

Stikkskader
· dersom det blør, la det blø litt

· dersom det ikkje blør, ikkje provoser bløding

· vask med rikeleg vatn og såpe

· desinfiser med 70% etanol eller huddesinfeksjonsmiddel (kap. 5.5.5) i 3-4 minutt

· registrer mogleg smitte/biologisk faktor

· meld frå til overordna

Søl av biologiske faktorar i sår
· skyl rikeleg med vatn

· desinfiser med 70% etanol eller huddesinfeksjonsmiddel (kap. 5.5.5) i 3-4 min.

· registrer mogleg smitte/biologisk faktor

· meld frå til overordna

Sprut av biologiske faktorar i munn eller auge
· skyll straks rikeleg med vatn i 3-4 min.

· registrer mogleg smitte/biologisk faktor

· meld frå til overordna

Meldeprosedyre ved kontaminasjons- eller smittefare

Følg instituttet/avdelinga sine melderutinar.

Skademelding

Intern skademelding

Alle uhell som har ført til personskade eller materiell skade, eller som kunne ha ført til personskade (nestenulykke) skal straks meldast internt på eige skademeldingsskjema. 

Sjå eigen prosedyre for intern skademelding

RTV 11-01

Alle ulykker som har medført sjukemelding eller medisinsk behandling, skal meldast til rikstrygdeverket på RTV 11-01 skjema. Tilsett som får personskade kan krevje å få sendt inn same skjema.

8.
ARBEID MED HUMANT MATERIALE

Alt humant materiale skal handterast som smittefarleg. Følg generelle retningslinjer for arbeid med biologiske faktorar (kap. 5, 6 og 7). For vaksinering, sjå kap. 5.3.

8.1
Tiltak  ved uhell

Alt humant materiale skal handterast som smittefarleg. Følg generelle retningslinjer for tiltak ved uhell med biologiske faktorar (kap. 7)

Ved fare for blodsmitte er vidare prosedyre:

Det er viktig at den som har skada seg får ei rask vurdering av smitterisiko

1. Blodprøvetaking av den skadde
· Den som har stukke seg eller har fått blod i sår, munn eller auge skal få tatt blodprøve med omsyn til hepatitt og HIV i laupet av 24 timar.

· Den tilsette må sjølv kontakte lege for dette (bedriftslege, fastlege, evt prosjektansvarleg lege  eller legevakt).

· Den tilsette skal følgjast opp med blodprøvetaking etter 6 veker, 3 mnd. og 6 mnd. Dette skal skje hos bedriftshelsetenesten

2. Blodprøvetaking av den moglege smittekjelda.

· Den moglege smittekjelda sin hepatitt- og HIV-status bør undersøkjast. Føresetnaden for å gjere dette, er at vedkomande er identifiserbar og at vedkomande samtykker. 

3. Behandling av den skadde.
· Den skadde må bli vurdert av legen for evt. behandling med spesifikt immunglobulin og full hurtigvaksinasjon snarast og innan 48 timar.

9.
ARBEID MED FORSØKSDYR

Forsøksdyr skal handterast som biologisk materiale. Dersom dyret er påført humant materiale eller andre biologiske faktorar, skal det handterast som biologiske faktorar. Følg generelle retningslinjer (kap. 5, 6 og 7). For vaksinasjon, sjå kap. 5.3.

9.1
Allergi 

Ved direkte handtering av håra dyr og fisk, skal det brukast hanskar og arbeidsklede for å unngå eksponering og spreiing av allergen.

Urin frå rotte, mus og marsvin er særleg sterke allergen. Spytt hår og hudceller frå kanin kan også framkalle allergi.

9.2
Avfallshandtering

Avfall av dyr som ikkje er påført biologiske faktorar, skal handterast som biologisk materiale (kap. 6.3). 

Avfall av dyr som er påført biologiske faktorar skal handterast som biologiske faktorar (kap. 6.1)

Dyrekadaver skal mellomlagrast i frys før vidare handtering.

9.3
Tiltak ved uhell

Mindre bittskadar
Handter mindre bittskadar som stikkskadar (kap. 7)

Registrer kva for dyr som var årsak til bittskade, og evt. forbehandling av dyret.

10.
ARBEID MED MIKROORGANISMAR OG GENMODIFISERTE ORGANISMAR

Følg generelle retningslinjer (kap. 5, 6 og 7). Mikroorganismar i risikogruppe 1 (kap. 4.1) skal handterast som biologisk materiale. Mikroorganismar i risikogruppe 2, 3 og 4, samt alle genmodifiserte organismar og fritt DNA/RNA frå desse, skal handterast som biologiske faktorar. 

10.1 
Klassifisering av genmodifiserte mikroorganismar

For klassifisering av laboratorium, sjå kap. 4.2

Risikoklasse I

· ikkje risiko for skade/sjukdom på menneske, dyr, planter eller miljø

Risikoklasse II-2

· kan innebere ein viss risiko for skade/sjukdom på menneske, dyr, planter eller miljø

· vanlegvis effektive førebyggjande tiltak eller behandling

Risikoklasse II-3

· risiko for alvorleg skade/sjukdom på menneske, dyr, planter eller miljø

· vanlegvis effektive førebyggjande tiltak eller behandling

Risikoklasse II-4

· stor risiko for alvorleg skade på menneske, dyr, planter eller miljø

· vanlegvis ingen effektive førebyggjande tiltak eller behandling

Liste over biologiske faktorar i ulike fareklassar er gjeve i ”Merknader til forskrift om meldeplikt eller godkjenning ved innesluttet bruk av genmodifiserte organismer”. Dersom mikroorganismen ikkje står i denne lista, skal avdelinga/instituttet sjølv vurdere fareklassen. Dette skal dokumenterast.

10.2
Rapportering og godkjenning

10.2.1
Laboratorium

Laboratorium for inneslutta bruk av genmodifiserte organismar, skal godkjennast av Statens institutt for folkehelse (standardskjema).

Dersom laboratoriet bare blir brukt til undervisning som inkluderer bruk av genmodifiserte mikroorganismar i risikoklasse I, treng det ikkje godkjenning.

10.2.2
Inneslutta bruk av genmodifiserte organismar

Rapportering

Følgjande aktivitetar skal meldast til Statens institutt for folkehelse:

· inneslutta bruk av genmodifiserte mikroorganismar i risikoklasse I

· overføring av humant genmateriale til planter og dyr for å kartleggje arvestoffet si klassifisering eigenskapar og funksjon

· aktivitet med genmodifiserte planter og andre dyr enn virveldyr som krev 
laboratorieklasse 1

For krav til innhaldet i rapporten, sjå ”Forskrift om meldeplikt eller godkjenning ved innesluttet bruk av genmodifiserte organismer” § 2-2. 

Dersom bruken bare gjeld i undervisning, er krava til forenkla melding gjeve i ”Forskrift om bestemte former for undervisningsvirksomhet som innebærer innesluttet bruk av genmodifiserte organismer” § 2. I slike tilfelle skal ansvarleg lærar føre protokoll over verksemda som blir utført (§ 3)

Forenkla søknad 

Følgjande aktivitetar krev forenkla søknad om godkjenning av Statens institutt for folkehelse:

· inneslutta bruk av genmodifiserte mikroorganismar i risikoklasse II-2, II-3 og II-4

For krav til innhaldet i forenkla søknad, sjå ”Forskrift om meldeplikt eller godkjenning ved innesluttet bruk av genmodifiserte organismer”, § 3-3.
Søknad

Følgjande aktivitetar krev søknad om godkjenning av Sosial- og helsedepartementet:

· genetisk modifisering av virveldyr som inneber arvelege endringar

For krav til innhaldet i søknaden, sjå ”Forskrift om meldeplikt eller godkjenning ved innesluttet bruk av genmodifiserte organismer” § 3-4.

10.3 Rutinar 

10.3.1
Genmodifiserte organismar

Det skal førast laboratoriejournal over alt arbeid som blir utført med genmodifiserte organismar.

10.3.2
Isolasjonslab (laboratorieklasse 2 og 3)

Utstyr som skal vere tilgjengeleg

· Automatpipetter

· Biologisk tryggingskabinett (f.eks. LAF-benkar) skal brukast ved:

· stor fare for aerosoldanning (sentrifugering, sprøyter/kanylar, risting, oppmaling, trykkforskjellar etc.)

· handtering av infeksiøst materiale i store volum eller høge konsentrasjonar

· arbeid med mikroorganismar i risikoklasse II-2, II-3 og II-4

· Skrukork på flasker/røyr

· Autoklav

Arbeidsrutinar

· Bare autorisert personale har tilgang til isolasjonslab 

· Personar som arbeider på isolasjonslaboratoriet skal bruke frakk, munnbind og hanskar

· Alt risikofylt arbeid skal gå føre seg i sterilkabinett (LAF-benkar)

· Alt materiale skal autoklaverast før det blir teke ut av laboratoriet

· Alle væsker (medium, buffer etc.) skal samlast og autoklaverast
· UV-lys skal vere på når ingen er i laboratoriet

11.
REFERANSAR

Retningslinjene byggjer på følgjande lover og forskrifter:

· Arbeidsmiljøloven (1977)

· Forskrift om systematisk HMS-arbeid (Internkontrollforskriften) (1996)

· Forskrift om vern av arbeidstakerne mot farer ved arbeid med biologisk materiale (1998) med rettleiing (1999)

· Genteknologiloven (1993) med forskrifter

· Forskrift om sikkerhetstiltak, klassifisering og protokollføring ved laboratorier og anlegg for innesluttet bruk (1994) med merknader

· Forskrift om meldeplikt eller godkjenning ved innesluttet bruk av genmodifiserte organismer (1994) med merknader

· Forskrift om bestemte former for undervisningsvirksomhet som innebærer innesluttet bruk av genmodifiserte organismer (1994)

· Forskrift om konsekvensutredning etter genteknologiloven (1993)

· Smittevernloven (1994) med veileder: Forebygging av blodsmitte i helsevesenet

· Forskrift om innførsel, transport og annen håndtering av materiale som er smittefarlig for mennesker (1996) 

Sjå også desse retningslinjene som gjeld ved Universitetet i Tromsø:

· Retningslinjer for kjemisk laboratoriearbeid

· Retningslinjer for arbeid opne radioaktive kjelder 

· Retningslinjer for avhending av spesialavfall ved UiTø

· HMS-handboka

12. VEDLEGG

Vedlegg 1: Retningslinjer for vaksinasjon mot Hepatitt B for ansatte ved UiTø

Vedlegg 2: Retningslinjer for vaksinasjon mot stivkrampe for ansatte ved UiTø

